CELEX: 62008TN0020
Language: el
Date: 2008-01-08 00:00:00
Title: Υπόθεση T-20/08: Προσφυγή της 8ης Ιανουαρίου 2008 — Evets κατά ΓΕΕΑ (DANELECTRO)

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/61
            
         Προσφυγή της 8ης Ιανουαρίου 2008 — Evets κατά ΓΕΕΑ (DANELECTRO)
   (Υπόθεση T-20/08)
   (2008/C 64/98)
   Γλώσσα διαδικασίας: η αγγλική
   Διάδικοι
   
      Προσφεύγουσα: Evets Corporation (Irvine, Ηνωμένες Πολιτείες) (εκπρόσωπος: S. Ryan, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση R 603/2007-4 του τέταρτου τμήματος προσφυγών του ΓΕΕΑ, της 5ης Νοεμβρίου 2007,
            
         
               —
            
            
               να αντικαταστήσει την απόφαση αυτή με διάταξη ορίζουσα ότι η αίτηση επαναφοράς στην προτέρα κατάσταση υποβλήθηκε εντός της προβλεπόμενης στο άρθρο 78, παράγραφος 2, προθεσμίας,
            
         
               —
            
            
               να αναπέμψει την υπόθεση στο τέταρτο τμήμα προσφυγών, προκειμένου αυτό να αποφανθεί επί του ουσιώδους ζητήματος περί του αν επιδείχθηκε η δέουσα επιμέλεια κατά την ανανέωση του σχετικού σήματος,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Σήμα προς καταχώριση: Το κοινοτικό λεκτικό σήμα «DANELECTRO» για προϊόντα και υπηρεσίες των κλάσεων 9 και 15 — αίτηση υπ' αριθ. 117 937.
   
      Απόφαση του τμήματος διαχειρίσεως σημάτων και νομικών θεμάτων: Απορρίπτει την αίτηση επαναφοράς στην προτέρα κατάσταση και δέχεται ότι το σήμα λογίζεται ακυρωθέν.
   
      Απόφαση του τμήματος προσφυγών: Απορρίπτει την προσφυγή και δέχεται ότι η αίτηση επαναφοράς στην προτέρα κατάσταση λογίζεται ως μηδέποτε υποβληθείσα.
   
      Λόγοι ακυρώσεως: Παράβαση του άρθρου 78, παράγραφος 2, του κανονισμού (ΕΚ) 40/94, του Συμβουλίου.
   Η προσφεύγουσα ισχυρίζεται ότι το ζήτημα της τηρήσεως της τασσόμενης από την ανωτέρω διάταξη δίμηνης προθεσμίας για την υποβολή αιτήσεως περί ανανεώσεως της καταχωρίσεως σήματος και για την καταβολή του τέλους ανανεώσεως δεν αποτελούσε αντικείμενο της προσφυγής. Στην περίπτωση που το Πρωτοδικείο αποφασίσει ότι το τμήμα προσφυγών ήταν αρμόδιο να εξετάσει το ζήτημα αυτό, η προσφεύγουσα φρονεί, επικουρικώς, ότι η προθεσμία υπολογίστηκε κατά τρόπο εσφαλμένο.